วิตกสถานการณ์ยูเครน! หุ้นสหรัฐปิดร่วง/น้ำมัน,ทองพุ่งแรง
หุ้นดาวโจนส์ปิดลบ 171.89 จุด ด้านราคาน้ำมันพุ่ง 2.36ดอลลาร์ ขณะที่ทองคำบวกแรง 27.30 ดอลลาร์ วิตกสถานการณ์ในยูเครน
15 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 34,566.17 จุด ลดลง 171.89 จุด หรือ -0.49%, ดัชนี เอสแอนด์พี 500 ปิดที่ 4,401.67 จุด ลดลง 16.97 จุด หรือ -0.38% และดัชนีแนสแดค ปิดที่ 13,790.92 จุด ลดลง 0.24 จุด หรือ -0.00% นักลงทุนวิตกกังวลเกี่ยวกับสถานการณ์ตึงเครียดในยูเครน โดยล่าสุดสหรัฐสั่งย้ายสถานทูตอเมริกันในกรุงเคียฟไปยังพื้นที่ฝั่งตะวันตกของยูเครนแล้ว นอกจากนี้ ตลาดยังได้รับแรงกดดันจากการที่นายเจมส์ บูลลาร์ด ประธานธนาคารกลางสหรัฐ (เฟด) สาขาเซนต์หลุยส์ สนับสนุนให้เฟดเร่งปรับขึ้นอัตราดอกเบี้ยเพื่อสกัดเงินเฟ้อสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม เพิ่มขึ้น 2.36 ดอลลาร์ ปิดที่ 95.46 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน เพิ่มขึ้น 2.04 ดอลลาร์ ปิดที่ 96.48 ดอลลาร์ต่อบาร์เรล ท่ามกลางความกังวลที่ว่าสหรัฐและชาติตะวันตกอาจคว่ำบาตรรัสเซีย หากรัสเซียตัดสินใจบุกโจมตียูเครน ซึ่งสถานการณ์ดังกล่าวจะส่งผลกระทบต่อการส่งออกน้ำมันจากรัสเซียราคาทองคำโคเม็กซ์งวดส่งมอบเดือนเมษายน เพิ่มขึ้น 27.30 ดอลลาร์ ปิดที่ 1,869.40 ดอลลาร์ต่อออนซ์